สวัสดีครับ เวลากินอาหารเเล้วท้องร้องโครกครากเหมือนมีลมเป็นมานานเเล้ว เเต่ไม่เคยมีอาการปวดท้องหรือเเน่นท้องการขับถ่ายปกติ การกินข้าวไม่ตรงเวลามันเกี่ยวมั้ยครับเเล้วอาการเเบบนี้เสี่ยงเป็นมะเร็งมั้ยครับ เคยไปหาเเล้วเขาก็สักประวัติเเต่ก็บอกว่าไม่เสี่ยงเเละให้ยาลดกรดมากิน เลยอยากถามเพื่อความเเน่ใจว่าจริงมั้ยครับ ขอบสำหรับคำตอบครับ
สวัสดีค่ะ อาการท้องร้องโครกคราก เกิดจากการที่ลำไส้เล็กมีการเคลื่อนไหวและบีบตัวในการย่อยและดูดซึมอาหาร แต่หากอาการท้องร้องเกิดขึ้นบ่อยๆ หรือร้องเสียงดัง อาจเกิดได้จาก1. อาหารค้างในลำไส้เล็กมาก จากการทานอาหารปริมาณมากไป ลำไส้จึงใช้เวลานานในการย่อย2. ทานอาหารที่ย่อยยาก เช่น ทานเนื้อสัตว์ชิ้นใหญ่ๆ หรือเคี้ยวอาหารไม่ละเอียด ทำให้อาหารตกค้างในลำไส้เล็กเช่นกัน3. สาเหตุเดียวกันกับที่ทำให้เกิดท้องอืด ซึ่งอาการท้องอืดคือการมีแก๊สในกระเพาะอาหารและลำไส้มากไป ทำให้เวลากระเพาะอาหารและลำไส้บีบตัว ยิ่งเกิดเสียงดังได้มากกว่าปกติ ซึ่งสาเหตุที่ทำให้ท้องอืด ได้แก่- การกลืนอากาศเข้าไปปริมาณมาก จากการอ้าปาก พูดคุย หัวเราะ หรือหายใจทางปาก การกินหรือดื่มเร็วเกินไป การใช้หลอดดูดเครื่องดื่ม การเคี้ยวหมากฝรั่ง- การทานอาหารที่ทำให้เกิดแก๊สหรือเครื่องดื่มที่มีแก๊ส เช่น น้ำอัดลม ถั่วต่างๆ เมล็ดธัญพืชต่างๆ- การทานยาบางชนิด ยาแก้ปวดชนิดเสพติด ยาธาตุเหล็ก แคลเซียม- โรคกระเพาะอาหารอักเสบ กระเพาะอาหารเป็นแผล- ขาดน้ำย่อยอาหารบางชนิด เช่น น้ำย่อยย่อยโปรตีนนม แล้วได้ดื่มนมเข้าไป4. มีความเครียด วิตกกังวล ส่งผลให้กระบบย่อยอาหารทำงานไม่ดี อาหารตกค้างในลำไส้ได้เช่นกัน5. ลำไส้อุดตัน ทำให้อาหารและน้ำค้างอยู่ในลำไส้ แต่จะไม่มีการถ่ายอุจจาระหรือผายลมออกมา มีอาการคลื่นไส้ อาเจียนร่วมด้วย เป็นต้นทั้งนี้ หากอาการท้องร้องเกิดเฉพาะเวลาที่ทานอาหาร ไม่ได้เกิดขึ้นบ่อยๆ เกิดตลอดเวลา อีกทั้งไม่ได้มีอาการปวดท้องหรือแน่นท้อง ก็ถือว่าเป็นเสียงท้องร้องที่ปกติดี ไม่จำเป็นต้องทำอะไรค่ะ และไม่จำเป็นต้องทานยาอะไรไปค่ะในเบื้องต้น วิธีปฏิบัติตัวที่อาจช่วยลดเสียงท้องร้องลง เช่น การทานอาหารให้เป็นเวลา ทานอาหารที่ย่อยง่าย รสไม่จัด ลดอาหารที่มีไขมันสูง เคี้ยวช้าๆ ให้ละเอียด ไม่ทานและกลืนเร็ว ไม่ดื่มน้ำอัดลม อัดแก๊สต่างๆ และไม่ควรทานจนอิ่มเกินไป เป็นต้น